Џез (роман)

„Џез“ (англиски: Jazz) — роман на американската писателка Тони Морисон од 1992 година. 

Содржина
Романот е страсна приказна за љубовта и опсесијата, проткаена со жестоки емоции. Зимата 1926 година, Џо Трејс, средовечен продавач на козметички производи, ја убива својата млада љубовница. За време на погребот, Виолета, сопругата на Џо, го напаѓа трупот на мртвата девојка.Магор, Каталог 2015. Скопје, 2015, стр. 11.

Осврт кон романот
„Џез“ се смета за едно од најдобрите дела на Морисон. Во неа ритмички пулсираат живата музика и животниот стил од 1920-тите години. Онака како што често џез-музиката е нескротена, слободна и хаотична, така се претопуваат и настаните во романот, временските и просторните нишки се плетат една во друга, се мешаат минатото и иднината, а прозниот текст се претвора во поезија и музика.Магор, Каталог 2015. Скопје, 2015, стр. 11.

 Наводи 

Категорија:Дела на Тони Морисон
Категорија:Изданија на Магор
Категорија:Книги од 1992 година
Категорија:Романи на англиски јазик
Категорија:Романи кои се одвиваат во САД